OpenLLM-France/wikimedia huggingface dataset:
# Cabombàcies

Cabombàcia (Cabombaceae) és una família de plantes amb flor.
Els sistema de classificació filogenètic APG II, de 2003, inclou de fet la família de les cabombàciesdins la família Nymphaeaceae, però la considera com opcionalment segregable d'ella i la ubica entre els llinatges bàsics del clade angiospermes.

## Gèneres

La família consta de dos gèneres de plantes aquàtiques:
* Brasenia
* Cabomba
En total la família consta d'unes sis espècies de plantes aquàtiques.

## Referències

* ↑ «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, 161, 2, 10-2009, pàg. 105–121. DOI: 10.1111/j.1095-8339.2009.00996.x. ISSN: 0024-4074.
* ↑ «Cabombaceae Rich. ex A.Rich.» (en anglès). Plants of the World Online | Kew Science. [Consulta: 25 agost 2024].
* ↑ «water-shield family». Encyclopedia of Life. [Consulta: 25 agost 2024].
* ↑ Ørgaard, Marian «The genus Cabomba (Cabombaceae)–a taxonomic study» (en anglès). Nordic Journal of Botany, 11, 2, 6-1991, pàg. 179–203. DOI: 10.1111/j.1756-1051.1991.tb01819.x. ISSN: 0107-055X.

## Enllaços externs

* Cabombaceae Arxivat 2012-11-06 a Wayback Machine. (anglès) in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 3rd May 2006. http://delta-intkey.com Arxivat 2007-01-03 a Wayback Machine..
* Cabombaceae in the Flora of North America (anglès).
* Cabomaceae in the Flora of China (anglès).
# Ciutat del Teatre

La Ciutat del Teatre de Barcelona és un ampli complex d'instal·lacions per a la formació i representació teatral que està situat al final del carrer de Lleida, just a la frontera entre el subarri de La França Xica (a la banda nord del Poble Sec) i el parc de Montjuïc.

## Història i descripció

Va ser construït entre el 1997 i el 2000 i Reuneix tres grans equipaments: el Teatre del Mercat de les Flors a la plaça de Margarida Xirgu; el Teatre Lliure a l'antic Palau de l'Agricultura, que acull dues sales: Sala Fabià Puigserver i l'Espai Lliure, així com l'Institut del Teatre, amb les aules, dues sales de representació, i el Centre de Documentació i Museu de les Arts Escèniques.
A prop s'hi troben el Barcelona Teatre Musical, situat en el recinte de l'antic Palau Municipal d'Esports de Barcelona i el Teatre Grec, que any rere any acull les representacions teatrals de la temporada d'estiu a l'aire lliure.

## Referències

* ↑ «Ciutat del Teatre». Gran Enciclopèdia Catalana. Barcelona: Grup Enciclopèdia Catalana.
# Wilhelm Mauke

Johann Heinrich Wilhelm Mauke (Hamburg, 25 de febrer de 1867 - Wiesbaden, 25 d'agost de 1930) fou un compositor i crític d'art alemany.
Primer cursà medicina, i després estudià música a Basilea i en l'Acadèmia Reial de Música de Múnic. Es va distingir com a crític d'art i com a compositor, devent-se'li l'òpera Der Tangenechts, diversos poemes simfònics, entre ells el titulat Eisamkeit, i molts lieder.

## Bibliografia

* Enciclopèdia Espasa. Volum núm. 33, pàg. 1181 (ISBN 84-239-4533-2)
# Rome City

Rome City és una població dels Estats Units a l'estat d'Indiana. Segons el cens del 2000 tenia 1.615 habitants.

## Demografia

Segons el cens del 2000, Rome City tenia 1.615 habitants, 629 habitatges, i 489 famílies. La densitat de població era de 524 habitants/km².
Dels 629 habitatges en un 33,7% hi vivien nens de menys de 18 anys, en un 62,6% hi vivien parelles casades, en un 11% dones solteres, i en un 22,1% no eren unitats familiars. En el 19,2% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,1% tenia menys de 18 anys, un 7% entre 18 i 24, un 29,1% entre 25 i 44, un 26,8% de 45 a 60 i un 12% 65 anys o més.
L'edat mediana era de 38 anys. Per cada 100 dones de 18 o més anys hi havia 102,3 homes.
La renda mediana per habitatge era de 41.118 $ i la renda mediana per família de 46.591 $. Els homes tenien una renda mediana de 33.239 $ mentre que les dones 21.630 $. La renda per capita de la població era de 19.612 $. Entorn del 7,7% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rome City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Rome City». American Fact Finder. Oficina del Cens dels Estats Units, 12-01-2010.
# Grand River (Iowa)

Grand River és una població dels Estats Units a l'estat d'Iowa. Segons el cens del 2000 tenia 225 habitants.

## Demografia

Segons el cens del 2000, Grand River tenia 225 habitants, 104 habitatges, i 55 famílies. La densitat de població era de 413,7 habitants/km².
Dels 104 habitatges en un 24% hi vivien nens de menys de 18 anys, en un 45,2% hi vivien parelles casades, en un 6,7% dones solteres, i en un 46,2% no eren unitats familiars. En el 41,3% dels habitatges hi vivien persones soles el 28,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 3,02.
Per edats la població es repartia de la següent manera: un 24% tenia menys de 18 anys, un 5,3% entre 18 i 24, un 20,9% entre 25 i 44, un 19,6% de 45 a 60 i un 30,2% 65 anys o més.
L'edat mediana era de 44 anys. Per cada 100 dones de 18 o més anys hi havia 69,3 homes.
La renda mediana per habitatge era de 22.344 $ i la renda mediana per família de 26.964 $. Els homes tenien una renda mediana de 23.750 $ mentre que les dones 19.750 $. La renda per capita de la població era de 14.272 $. Entorn del 7% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Grand River». American Fact Finder. Oficina del Cens dels Estats Units, 12-01-2010.
# Sil·labari cherokee

El sil·labari cherokee és un sistema d'escriptura creat el 1819 per Sequoyah per a la llengua cherokee (o tsalagi). Del contacte mantingut amb els colons europeus, Sequoyah en va prendre la idea de l'escriptura i va prendre com a repte propi crear un sistema d'escriptura similar per al poble cherokee. Després de diverses proves que inclouen una intent d'escriptura ideogràfica, el seu treball va fructificar en la creació d'un sil·labari (en lloc d'un alfabet, com tenien els colons). Alguns dels símbols van ser clarament presos a l'atzar de l'alfabet dels colons, mentre altres van ser completament extrets de la seva imaginació.
| VocalConsonant | a [a]~[ə] | a [a]~[ə] | a [a]~[ə] | e [e]~[ɛ] | e [e]~[ɛ] | i [i]~[ɪ] | i [i]~[ɪ] | o [o]~[ɔ] | u [u]~[ʊ] | v [ə̃] |
| — | Ꭰꭰ a | Ꭰꭰ a | Ꭰꭰ a | Ꭱꭱ e | Ꭱꭱ e | Ꭲꭲ i | Ꭲꭲ i | Ꭳꭳ o | Ꭴꭴ u | Ꭵꭵ v |
| g [ɡ] | Ꭶꭶ ga | Ꭷꭷ ka | Ꭷꭷ ka | Ꭸꭸ ge | Ꭸꭸ ge | Ꭹꭹ gi | Ꭹꭹ gi | Ꭺꭺ go | Ꭻꭻ gu | Ꭼꭼ gv |
| h [h] | Ꭽꭽ ha | Ꭽꭽ ha | Ꭽꭽ ha | Ꭾꭾ he | Ꭾꭾ he | Ꭿꭿ hi | Ꭿꭿ hi | Ꮀꮀ ho | Ꮁꮁ hu | Ꮂꮂ hv |
| l [l] | Ꮃꮃ la | Ꮃꮃ la | Ꮃꮃ la | Ꮄꮄ le | Ꮄꮄ le | Ꮅꮅ li | Ꮅꮅ li | Ꮆꮆ lo | Ꮇꮇ lu | Ꮈꮈ lv |
| m [m] | Ꮉꮉ ma | Ꮉꮉ ma | Ꮉꮉ ma | Ꮊꮊ me | Ꮊꮊ me | Ꮋꮋ mi | Ꮋꮋ mi | Ꮌꮌ mo | Ꮍꮍ mu | Ᏽᏽ mv |
| n [n] | Ꮎꮎ na | Ꮐꮐ nah | Ꮏꮏ hna | Ꮑꮑ ne | Ꮑꮑ ne | Ꮒꮒ ni | Ꮒꮒ ni | Ꮓꮓ no | Ꮔꮔ nu | Ꮕꮕ nv |
| qu [kʰw] | Ꮖꮖ qua | Ꮖꮖ qua | Ꮖꮖ qua | Ꮗꮗ que | Ꮗꮗ que | Ꮘꮘ qui | Ꮘꮘ qui | Ꮙꮙ quo | Ꮚꮚ quu | Ꮛꮛ quv |
| s [s] | Ꮝꮝ s | Ꮜꮜ sa | Ꮜꮜ sa | Ꮞꮞ se | Ꮞꮞ se | Ꮟꮟ si | Ꮟꮟ si | Ꮠꮠ so | Ꮡꮡ su | Ꮢꮢ sv |
| d/t [d]/[t] | Ꮣꮣ da | Ꮤꮤ ta | Ꮤꮤ ta | Ꮥꮥ de | Ꮦꮦ te | Ꮧꮧ di | Ꮨꮨ ti | Ꮩꮩ do | Ꮪꮪ du | Ꮫꮫ dv |
| tl [t͡ɬ] | Ꮬꮬ dla | Ꮭꮭ tla | Ꮭꮭ tla | Ꮮꮮ tle | Ꮮꮮ tle | Ꮯꮯ tli | Ꮯꮯ tli | Ꮰꮰ tlo | Ꮱꮱ tlu | Ꮲꮲ tlv |
| ts [t͡s]~[d͡ʒ] | Ꮳꮳ tsa | Ꮳꮳ tsa | Ꮳꮳ tsa | Ꮴꮴ tse | Ꮴꮴ tse | Ꮵꮵ tsi | Ꮵꮵ tsi | Ꮶꮶ tso | Ꮷꮷ tsu | Ꮸꮸ tsv |
| w [ɰ] | Ꮹꮹ wa | Ꮹꮹ wa | Ꮹꮹ wa | Ꮺꮺ we | Ꮺꮺ we | Ꮻꮻ wi | Ꮻꮻ wi | Ꮼꮼ wo | Ꮽꮽ wu | Ꮾꮾ wv |
| y [j] | Ꮿꮿ ya | Ꮿꮿ ya | Ꮿꮿ ya | Ᏸᏸ ye | Ᏸᏸ ye | Ᏹᏹ yi | Ᏹᏹ yi | Ᏺᏺ yo | Ᏻᏻ yu | Ᏼᏼ yv |

## Notes

* ↑ Aquest símbol és arcaic i no s'utilitza en la llengua moderna.

## Enllaços externs

* Article sobre el sil·labari cherokee al web de la Promotora Española de Lingüística (castellà)
# Antoni Paluzie i Borrell

Antoni Paluzie i Borrell (Barcelona, 25 d'agost de 1899 - 12 d'abril de 1984), fou un destacat astrònom i selenògraf català, especialment actiu durant els anys 1950 i 1960. Era fill de Josep Paluzie i Lucena i germà de Jesús Paluzie i Borrell i de Mercedes Paluzie i Borrell.

## Astrònom

Fou autor de gran nombre de monografies sobre la lluna (especialment sobre cartografia lunar) i sobre les constel·lacions estel·lars, i conreà la divulgació científica en temes astronòmics. Fou secretari de la Societat astronòmica d'Espanya i Amèrica, director de l'Agrupació aeronàutica espanyola, i secretari permanent de la International Lunar Society

### Donació de documentació a la Biblioteca de Catalunya

Durant la dècada dels 1970 Antoni Paluzie, feu donació a la Biblioteca de Catalunya d'un gran nombre de les seves obres impreses, que s'integraren en el fons general de la biblioteca, i de diversos manuscrits de les seves obres, que ingressaren a la Secció de manuscrits.

## Obres i publicacions

* Paluzíe i Borrell, Antoni «Historia de la cartografia lunar». Urania, núm. 266, 1967, pp. 1-69.
* (Director de la publicació): Paluzie i Borrell, Antoni. Astronomía: explorando el universo. Barcelona: Ramón Sopena (Biblioteca Hispánica Ilustrada), 1979.
* Paluzie i Borrell, Antoni. Las maravillas del cielo. Círculo Editorial de Promociones Asociadas, D.L. (Grandes temas de la cultura), 1980.
* Paluzie i Borrell, Antoni. Enciclopedia geográfica. Barcelona: De Gassó Hnos (Enciclopedias de Gassó), 1964.
* Paluzie i Borrell, Antoni. Moderna Geografia Del Mundo. Barcelona: De Gassó Hnos (Enciclopedias de Gassó), 1977. ISBN 8433200895 / 9788433200891 / 84-332-0089-5.

## Referències

* ↑ Obres d'Antoni Paluzíe Inventari d'obres d'astronomia d'A.Paluzíe cedides a la Biblioteca de Catalunya

## Vegeu també

* Història de l'observació lunar

## Enllaços externs

* Resum biogràfic de Paluzie a the-moon.wikispaces.com Arxivat 2010-06-08 a Wayback Machine. [Consulta 09 desembre 2009] (anglès)
* Manuscrits científics d'Antoni Paluzie a la Biblioteca de Catalunya.
# Nicholas Edward Brown

Nicholas Edward Brown (Redhill, Surrey, 11 de juliol de 1849 - Kew Gardens, Londres, 25 de novembre de 1934) va ser un botànic anglès, una autoritat en plantes suculentes. També va donar nom a diverses famílies de plantes, incloses les Asclepiadaceae, Aizoaceae, Labiatae i espècies de plantes del Cap.

## Carrera

Va començar a treballar com a ajudant a l'Herbari de Kew el 1873, i va ser ajudant del cuidador entre 1909 i 1914. Els seus dibuixos de plantes suculentes es van fer en relació amb la seva revisió del gènere Mesembryanthemum, que va aparèixer el 1931, i van acompanyats d'anotacions detallades. Va ser l'autor d'importants treballs sobre taxonomia vegetal, especialment plantes suculentes.
El gènere d'Araceae Nebrownia va ser nomenat en honor seu per Otto Kuntze. Algunes plantes porten el nom específic de "nebrownii", com Acacia nebrownii, Gibbaeum nebrownii, Caralluma nebrownii i Lithops olivacea v nebrownii, igual que un pou d'aigua al parc nacional d'Etosha.
La South Africa Biological Society li va concedir la medalla Memorial Captain Scott en reconeixement de la seva tasca sobre la flora de la Sud-àfrica, i el 1932 va obtenir un doctorat honoris causa conferit per la Universitat de Witwatersrand. Les seves publicacions van aparèixer principalment al Kew Bull. i a Flora Capensis.
Es va casar amb la filla de Thomas Cooper (1815-1913), un altre botànic de Kew.

## Referències

* ↑ Es poden consultar els tàxons descrits per aquest autor a International Plant Names Index (anglès)
# Nikolai Saksónov

Nikolai Saksónov (krai de Perm, 6 de gener de 1923 - Elektroügli, 2 de novembre de 2011) fou un aixecador rus que va competir sota bandera de la Unió Soviètica durant les dècades de 1940 i 1950.
El 1940 i 1941 estudià a les escoles militars navals i d'infanteria, i posteriorment va lluitar com a sergent a la Segona Guerra Mundial. Durant la guerra va participar en diferents accions militars de mèrit, per les quals va rebre l'Orde de l'Estrella Roja, l'Orde de la Guerra Patriòtica i la Medalla de la Valentia, entre d'altres medalles.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la categoria del pes ploma del programa d'halterofília.
En el seu palmarès també destaquen una medalla d'or al Campionat del món d'halterofília de 1953 i una d'or i una de plata al Campionat d'Europa d'halterofília, el 1953 i 1952, i els campionats soviètics de 1949, 1952 i 1953. Durant la seva carrera va establir nou rècords mundials: set d'oficials en dos temps i dos no oficials en el pes total.
Un cop retirat de l'esport, als anys seixanta, va defensar un doctorat en medicina i va dirigir el Departament d'Atletisme de l'Institut Central Estatal de Cultura Física.

## Referències

* ↑ Герои и чемпионы. Ветераны Великой Отечественной, которые выигрывали медали Олимпиад. sportgymrus.ru
* 1 2 Nikolai Saksónov a Sports Reference (arxivat)
* ↑ NIKOLAY SAKSONOV. chidlovski.net
* ↑ Под Москвой скончался 12-кратный рекордсмен мира. LifeNews. 2 novembre 2011
* ↑ «Статьи / САКСОНОВ НИКОЛАЙ НИКОЛАЕВИЧ :: Энциклопедия "Пермский край"». [Consulta: 19 setembre 2020].
* ↑ «Саксонов Николай Николаевич | Спорт-страна.ру» (en rus). [Consulta: 19 setembre 2020].
# Gillett Grove

Gillett Grove és una població dels Estats Units a l'estat d'Iowa. Segons el cens del 2000 tenia 55 habitants.

## Demografia

Segons el cens del 2000, Gillett Grove tenia 55 habitants, 28 habitatges, i 19 famílies. La densitat de població era de 111,8 habitants/km².
Dels 28 habitatges en un 32,1% hi vivien nens de menys de 18 anys, en un 46,4% hi vivien parelles casades, en un 10,7% dones solteres, i en un 32,1% no eren unitats familiars. En el 32,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,21.
Per edats la població es repartia de la següent manera: un 18,2% tenia menys de 18 anys, un 10,9% entre 18 i 24, un 21,8% entre 25 i 44, un 25,5% de 45 a 60 i un 23,6% 65 anys o més.
L'edat mediana era de 44 anys. Per cada 100 dones de 18 o més anys hi havia 87,5 homes.
La renda mediana per habitatge era de 21.429 $ i la renda mediana per família de 17.292 $. Els homes tenien una renda mediana de 18.750 $ mentre que les dones 21.250 $. La renda per capita de la població era de 12.337 $. Entorn del 13,3% de les famílies i el 28,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gillett Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Gillett Grove». American Fact Finder. Oficina del Cens dels Estats Units, 12-01-2010.
# Lee Ku

Lee Ku (japonès: 李玖) (Grand Prince Hotel Akasaka, 29 de desembre de 1931 - Grand Prince Hotel Akasaka, 16 de juliol de 2005) fou el darrer príncep de la línia principal de la dinastia coreana de Joseon (1392-1910). Va néixer a Tòquio el 1931, i era fill de l'expríncep hereu Youngchin, mort el 1970, i de la princesa Lee Bang-Ja (de nom japonès Masako Nashimotomiya, morta el 1989), i net del darrer emperador Gojong.
Va créixer al Japó i va estudiar a l'escola reial de Gakushin. El 1945 va tornar a Seül i va treballar amb les forces americanes, després va marxar als Estats Units i va estudiar Arquitectura al Massachusetts Institute of Technology (MIT) i un cop graduat va exercir a Nova York. El 1959 es va casar a Júlia Mullock, una americana d'origen alemany 8 anys més gran que ell, i va tornar a Seül el 1963 (ja que fins aleshores el president Syngman Rhee li havia prohibit l'entrada al país) i van viure a Nakseonjae, al Palau Chandeok de Seül. El 1977 es va separar de la seva dona, de la qual no tenia fills, i va tornar al Japó on es va ajuntar amb una dona japonesa. El 1982 es va divorciar. El 1996 va tornar a Seül però els seus negocis allí no van reeixir i va tornar a Tòquio on va viure amb una dona japonesa en un petit apartament fins a la seva mort.
Va morir a Tòquio el 16 de juliol del 2005 d'un atac de cor, als 74 anys.
# Humboldt Hill

Humboldt Hill és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.246 habitants.

## Demografia

Segons el cens del 2000, Humboldt Hill tenia 3.246 habitants, 1.209 habitatges, i 851 famílies. La densitat de població era de 300,5 habitants/km².
Dels 1.209 habitatges en un 29,9% hi vivien nens de menys de 18 anys, en un 53,9% hi vivien parelles casades, en un 11,9% dones solteres, i en un 29,6% no eren unitats familiars. En el 22,9% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,9% tenia menys de 18 anys, un 10,9% entre 18 i 24, un 24,2% entre 25 i 44, un 25,5% de 45 a 60 i un 16,5% 65 anys o més.
L'edat mitjana era de 40 anys. Per cada 100 dones de 18 o més anys hi havia 92,4 homes.
La renda mitjana per habitatge era de 37.121 $ i la renda mitjana per família de 42.826 $. Els homes tenien una renda mitjana de 35.500 $ mentre que les dones 28.304 $. La renda per capita de la població era de 16.222 $. Entorn del 7,5% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Humboldt Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Humboldt Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Papió de Kinda

El papió de Kinda (Papio kindae) és una espècie de primat de la família dels micos del Vell Món (Cercopithecidae). Viu al nord d'Angola, el sud de la República Democràtica del Congo, el sud-oest de Tanzània i l'oest de Zàmbia. Es tracta d'un animal omnívor que viu en zones de miombo amb herbassars inundables i fragments de boscos perennifolis. És una espècie en risc mínim, és a dir, no sembla que hi hagi cap amenaça significativa per a la seva supervivència. Fins a principis del segle xxi fou classificat com a subespècie del papió comú (P. cynocephalus).

## Referències

* ↑ «spapió de Kinda». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 29 juny 2024].
* ↑ Wallis, J.; Petersdorf, M.; Weyher, A. H.; Jolly, C. J. «Papio kindae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. DOI: 10.2305/IUCN.UK.2021-1.RLTS.T136848A190319676.en. [Consulta: 29 juny 2024].
# Xalva Txíkhladze

Xalva Txíkhladze (Kutaissi, 12 de juliol de 1912 - Tbilisi, 14 de gener de 1997) va ser un lluitador georgià, especialista en lluita grecoromana, que va competir sota bandera de la Unió Soviètica entre les dècades de 1930 i 1950.
Chikhladze es va interessar per la lluita lliure el 1920 i va començar a entrenar en un club el 1930, quan es va traslladar de Kutaisi a Tbilisi. El 1935 es va traslladar a Moscou i va quedar segon als campionats soviètics; va guanyar els campionats el 1936 i va acabar tercer el 1937 i el 1941. Durant la Segona Guerra Mundial va ser ferit en acció, prop de Kaluga, a finals de 1941. Després va guanyar tres títols soviètics més de lluita, el 1946, 1949 i 1950. El 1952, tot i tenir 40 anys, va ser seleccionat per disputar els Jocs Olímpics d'Estiu de Hèlsinki, on guanyà la medalla de plata en la competició del pes semi pesat del programa lluita grecoromana en perdre la final davant Kelpo Gröndahl. Una vegada retirat passà a exercir d'entrenador.

## Referències

* ↑ «Olympedia – Shalva Chikhladze». [Consulta: 27 març 2023].
* ↑ Динамо. Энциклопедия. ОЛМА Медиа Групп, 2003, p. 51. ISBN 978-5-224-04399-6.
* ↑ «ქართული სპორტი». [Consulta: 27 març 2023].
# Gilbert (Iowa)

Gilbert és una població dels Estats Units a l'estat d'Iowa. Segons el cens del 2000 tenia 987 habitants.

## Demografia

Segons el cens del 2000, Gilbert tenia 987 habitants, 337 habitatges, i 268 famílies. La densitat de població era de 459,1 habitants/km².
Dels 337 habitatges en un 48,1% hi vivien nens de menys de 18 anys, en un 72,7% hi vivien parelles casades, en un 0% dones solteres, i en un 20,2% no eren unitats familiars. En el 16% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,3.
Per edats la població es repartia de la següent manera: un 32,1% tenia menys de 18 anys, un 8,9% entre 18 i 24, un 33,5% entre 25 i 44, un 19% de 45 a 60 i un 6,4% 65 anys o més.
L'edat mediana era de 32 anys. Per cada 100 dones de 18 o més anys hi havia 101,2 homes.
La renda mediana per habitatge era de 56.406 $ i la renda mediana per família de 61.184 $. Els homes tenien una renda mediana de 35.313 $ mentre que les dones 25.083 $. La renda per capita de la població era de 19.741 $. Entorn de l'1,1% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gilbert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 6 agost 2010].
* ↑ «Geographic Comparison Table- Gilbert». American Fact Finder. Oficina del Cens dels Estats Units, 12-01-2010.